কাপতাই
কাপতাই (বৈজ্ঞানিক নাম: Udaspes folus (Cramer)) এক প্রজাতির ছোট আকারের প্রজাপতি। এরা ‘হেসপেরায়িডি’ গোত্রের এবং 'হেসপেরায়িনি' উপগোত্রের সদস্য। এদের দেহ কালচে বাদামী বর্ণের এবং পিছনের ডানার নিচের অংশে প্রায় এক-তৃতীয়াংশ জুড়ে সাদা অঞ্চল দেখা যায়। এই অঞ্চলটির সীমারেখা এবড়ো-খেবড়ো ধরনের। এই অঞ্চলটি অন্য সব সদৃশ গড়ন স্কিপারদের থেকে কাপতাইকে আলাদা করেছে। সামনের ডানায় সাদা ছোপ থাকে। ওপর পিঠে পিছনের ডানায় একটা বড় সাদা ছোপ ডানার মাঝামাঝি অবস্থিত। সাদা বর্ণের ছোপ সামনের ডানাতেও দেখা যায়।